Nr. /03.12.2025.

CĂTRE,

CONSILIUL DE ADMINISTRAȚIE AL UTC-N

Prin prezenta, vă facem cunoscute condiţiile de admitere fără concurs la ciclul I de studii - Licenţă, a absolvenţilor de liceu cu diplomă de bacalaureat, în cadrul cifrei de şcolarizare aprobate la forma de învăţământ fără taxă (buget).

Pot fi admişi fără concurs, cu aprobarea conducerii facultăţii, candidaţii care în perioada studiilor liceale au obținut cel puţin una dintre următoarele distincții:

1. premiul I, II, III, menţiune sau premii speciale la olimpiadele și concursurile şcolare internaţionale în domeniul matematică, informatică, fizică sau ştiinţe tehnice;
2. premiul I, II, III, menţiune sau premii speciale la olimpiadele şcolare naţionale şi concursurile naţionale în domeniul matematică, informatică, fizică, discipline tehnice din domeniul construcţiilor şi economie (doar pentru domeniul Inginerie și Management);
3. premiul I, II, III, menţiune sau premii speciale la concursurile şcolare judeţene sau zonale organizate sub egida Ministerului Educaţiei în domeniul matematică, informatică, fizică, discipline tehnice din domeniul construcţiilor şi economie (doar pentru domeniul Inginerie și Management);
4. premiul I, II, III, menţiune sau premii speciale la concursurile organizate de Facultatea de Construcţii din Cluj-Napoca: - Construcțiile viitorului;

* Casa de mâine;
* Topografii de mâine;
* Alte concursuri organizate şi aprobate în Consiliul facultății.

1. premiul I, II, III, menţiune sau premii speciale la concursurile organizate de universități recunoscute de Ministerul Educației în matematică, informatică, fizică, discipline tehnice din domeniul construcţiilor şi economie (doar pentru domeniul Inginerie și Management).

Condiţiile de admitere fără concurs la Facultatea de Construcţii au fost aprobate în şedinţa Consiliului Facultăţii din 03.12.2025.

Prof. dr. ing. Daniela – Lucia MANEA

**Decan,**

Facultatea de Construcţii